เมื่อวันจันทร์ประมาณ5ทุ่มครึ่งมีสุนัขจรจัดเอาจมูกมาชนที่ขา ซึ่งบริเวณที่ชนมีแผลยังไม่ตกสะเก็ดดี แผลยังแดงๆเริ่มแห้ง ไม่มีเลือดค่ะ(แผลเล็กๆจากการเกา เป็นภูมิแพ้ผิวหนัง น้ำเหลืองไม่ดีค่ะ) แบบนี้ควรไปฉีดวีคซีนพิษสุนัขบ้ามั้ยคะ และที่บ้านมีน้องหมาอายุจะ12ขวบแล้วค่ะฉีดวัคซีนพิษสุนัขบ้าทุกปี แต่ปีนี้เลทมา4เดือนยังไม่ได้ฉีดเพราะน้องน้องเป็นหวัดบ่อยค่ะ นอนบนเตียงใกล้ชิด เลียปากเจ้าของ เลี้ยงระบบปิดนะคะ สมมติถ้าเรามีความเสี่ยงจากการที่จมูกหมาจรมาชนที่ขา น้องหมาที่บ้านจะมีความเสี่ยงในการติดเชื้อจากเราต่อด้วยมั้ยคะ แล้วน้องต้องไปฉีดวัคซีนกระตุ้นมั้ยคะ ขอบค่ะ
สวัสดีค่ะ การที่สุนัขเอาจมูกมาชนที่ขา ซึ่งมีแผลที่เกิดจากการเกา แต่ไม่ได้มีน้ำเหลืองหรือเลือดซึม โอกาสที่จะติดเชื้อพิษสุนัขบ้านั้นถือว่าแทบไม่มี ดังนั้น จึงอาจไม่จำเป็นต้องไปฉีดวัคซีนพิษสุนัขบ้าค่ะสำหรับสุนัขที่เลี้ยงที่บ้าน ก็จะไม่ติดเชื้อพิษสุนัขบ้ามาจากเจ้าของค่ะ เพราะสุนัขจะติดเชื้อจากคน ก็จะคล้ายจากคนติดสุนัข คือคนต้องมีอาการของโรคพิษสุนัขบ้าก่อน แล้วไปกัดสุนัขจนเกิดบาดแผล สุนัขจึงจะติดเชื้อพิษสุนัขบ้าจากคนค่ะอย่างไรก็ตาม ควรหาเวลาพาสุนัขไปฉีดวัคซีนต่อเนื่องทุกปีค่ะ เพื่อป้องกันการที่สุนัขอาจออกไปนอกบ้านโดยไม่รู้ตัวค่ะ